paragraph_text: U Puli je dao izgraditi veliku crkvu sv. Marije, koja je zbog svoje raskoši prozvana Krasnom (Santa Maria Formosa, nazivana i de canneto, od trstika), a od koje je preostao samo manji dio. Puljski srednjovjekovni statut nalagao je da se, osim drugih, svetkuje i dan sv. Maksimijana (21. veljače, dan njegove smrti). Suvremeni prikaz njegova lika nalazi se na mozaiku u ravenskoj crkvi sv. Vitala.